Korinthia — Isthmos — 2nd c. AD
Region: Peloponnesos (IG IV-[VI]) — Saronic Gulf, Corinthia, and the Argolid (IG IV) 

θεοις πατριοις και τη πατριδι. ποπλιος λικινιος ποπλιου υιος αιμιλια πρεισκος ιουουεντιανος αρχιερευς δια βιου τας καταλυσεις τοις απο της οικουμενης επι τα ισθμια παραγεινομενοις αθληταις κατεσκευασεν. ο αυτος και το παλαιμονιον συν τοις προσκοσμημασιν και το εναγιστηριον και την ιεραν εισοδον και τους των πατριων θεων βωμους συν τω περιβολω και προναω και τους ενκριτηριους οικους και του ηλιου τον ναον και το εν αυτω αγαλμα και τον περιβολον τον τε περιβολον της ιερας ναπης και τους εν αυτη ναους δημητρος και κορης και διονυσου και αρτεμιδος συν τοις εν αυτοις αγαλμασιν και προσκοσμημασιν και προναοις εκ των ιδιων εποιησεν και τους ναους της ευετηριας και της κορης και το πλουτωνειον και τας αναβασεις και τα αναλημματα υπο σεισμων και παλαιοτητος διαλελυμενα επεσκευασεν ο αυτος και την στοαν την προς τω σταδιω συν τοις κεκαμαρωμενοις οικοις και προσκοσμημασιν υπερ αγορανομιας ανεθηκεν. υποσχεσις 0 λικινιου πρεισκου εαν μοι πωλησητε της λεγ[ο]μενης ρηγλια[-----]-πο[----------].